น้ำปิงกลืนร่าง ด.ช.วัย14 จมหายต่อหน้าเพื่อน สุดปัญญาจะช่วย 
ปิดเทอม เด็กชาย 6 คน ที่กำแพงเพชร ชวนกันขี่จยย.ไปเล่นน้ำที่หาดสุดฮิต  เจอด่านตำรวจเลยแวะกลางทางลงเล่นจุดอันตราย มีน้ำวน กลืนร่างเพื่อน1คน หายไปต่อหน้าสุดปัญญาจะช่วย ยังหาไม่เจอ คาดเสียชีวิตแล้ว ,เวลา 13.30 น. วันที่ 29 มี.ค. พ.ต.ท.รุ่ง เทียนอยู่ สารวัตรป้องกันปราบปรามสถานีตำรวจภูธรคลองขลุง ได้รับแจ้งจากชาวบ้านว่ามีเด็กวัยรุ่นจมน้ำเสียชีวิตบริเวณหน้าท่าน้ำศาลเจ้าพ่อเสือ (ตลาดท่ามะเขือ) ต.ท่ามะเขือ อ.คลองขลุง จ.กำแพงเพชร ไปตรวจสอบพร้อมเจ้าหน้าที่หน่วยกู้ภัยสว่างฯจุดอำเภอคลองขลุง,ที่เกิดเหตุ พบประชาขนกว่าร้อยคนกำลังยืนอยู่ริมแม่น้ำปิงที่มีกระแสน้ำที่ไหลเขี่ยวและหมุนวน โดยที่แห่งนี้ชาวบ้านที่อยู่ในละแวกนั้นต่างรู้กันและไม่ให้ลูกหลานลงเล่นเด็ดขาด จากการสอบถาม เด็กชายวัยรุ่น  อายุ14ปี จำนวน 5 คน ทราบว่า ผู้ที่เสียชีวิตที่จมน้ำคือ ด.ช. ธีรภัทร รัตถา อายุ 14 ปี ซึ่งทั้งหมดเป็นนักเรียนโรงเรียนคณฑีวิทยา ต.เทพนคร อ.เมืองกำแพงเพชร ได้ชักชวนกันมาจากบ้านที่อยู่ในเขต ต.เทพนคร โดยขี่รถจักรยานยนต์3 คัน ซ้อนกันมาเพื่อจะไปเล่นน้ำกันที่ เกาะแตง   ต.แม่ลาด อ.คลองขลุง ซึ่งเป้าหมายเป็นสถานที่เล่นน้ำที่มีหาดทราย คลายร้อนยอดฮิต มีผู้คนไปเล่นกันเป็นจำนวนมาก,แต่เมื่อผ่านมาถึงจุดเกิดเหตุดังกล่าว เลยชักชวนกันแวะเล่นน้ำบริเวณศาลเจ้าพ่อเสือก่อน เนื่องจากกลัวเจ้าหน้าที่ตำรวจที่ตั้งด่านตรวจใบอนุญาตขับขี่ เลยตัดสินใจแวะเล่นจุดนี้แทนก่อน หลังจากลงเล่นจุดดังกล่าวนานกว่า 30 นาที อย่างสนุกสนาน เพื่อนที่มาในกลุ่มก็เหมือนจะหมดแรง ขณะที่ว่ายห่างออกไปจากฝั่ง เพื่อนในกลุ่มก็เห็นว่า ด.ช ธีรภัทร รัตถา อายุ 14 ปี กำลังจะจมน้ำ และว่ายน้ำไม่ค่อยเป็น เพื่อนที่ลงน้ำ ทั้งหมดจึงพากันช่วยพยุงเข้าฝั่ง แต่เนื่องจากกระแสน้ำที่เชี่ยวกรากและหมุนวน ปรากฏว่า ด.ช ธีรภัทร รัตถา หมดแรงจมน้ำไปต่อหน้าต่อตา ส่วนพวกตนก็จะจมลงไปช่กัน จึงดิ้นรนเอาชีวิตรอดว่ายเข้าฝั่ง ซึ่งห่างไป 10 เมตร เมื่อมาถึงฝั่งแม่น้ำแล้ว จึงรีบขึ้นไปตะโกนร้องขอความช่วยเหลือจากชาวบ้านที่อยู่ในละแวกนั้น ,ขณะรายงานข่าวหน่วยกู้ภัยสว่างฯ ชุดประดาน้ำจำนวน 5 คน ได้ลงดำน้ำเพื่อค้นหาให้ทันก่อนมืดค่ำ แต่ยังไม่พบตัว
ปิดเทอม เด็กชาย 6 คน ที่กำแพงเพชร ชวนกันขี่จยย.ไปเล่นน้ำที่หาดสุดฮิต  เจอด่านตำรวจเลยแวะกลางทางลงเล่นจุดอันตราย มีน้ำวน กลืนร่างเพื่อน1คน หายไปต่อหน้าสุดปัญญาจะช่วย ยังหาไม่เจอ 
จมน้ำ,ด.ช.วัย14จมน้ำ,เด็กจมน้ำตาย,จมแม่น้ำปิง,ข่าวทั่วไป